cyanic-selkie/wikianc huggingface dataset:
চায়না বনরুই
চায়না বনরুই, (Chinese pangolin), (Manis crassicaudata) হচ্ছে মানিস গণের বেশ গোলাকার দেহের বনরুই। এই স্তন্যপায়ী প্রাণীদের মাথা ছোট ও সূচালো এবং মুখ সরু। নাক মাংসল ও এর প্রান্তদেশে নাসারন্ধ্র; জিহ্বা সরু। মাথাসহ দেহের দৈর্ঘ্য ৪৮-৫৮ সেমি, লেজ ২৬-৪০ সেমি ও ওজন ২-৯ কেজি।
আবাসস্থল ও বিস্তৃতি
বাংলাদেশে এ প্রজাতির বিস্তৃতির সুনির্দিষ্ট তথ্য নেই। পশ্চিমে নেপাল হয়ে ভারত, হিমালয়ের পূর্বাঞ্চল, মায়ানমার ও চীনে বিস্তৃত। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
সিন্ডি উইলিয়ামস
সিনথিয়া জেন উইলিয়ামস (Cynthia Jane Williams; জন্ম: ২২ আগস্ট ১৯৪৭) হলেন একজন মার্কিন অভিনেত্রী। তিনি টেলিভিশন সিটকম লাভের্ন অ্যান্ড শার্লি (১৯৭৬-১৯৮২)-এ অভিনয়ের জন্য সর্বাধিক পরিচিত। তিনি আমেরিকান গ্রাফিটি (১৯৭৩) চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন।
কর্মজীবন
কলেজে পড়াশোনা শেষ করার পর তিনি কয়েকটি জাতীয় বিজ্ঞাপনচিত্রে কাজের মধ্য দিয়ে তার পেশাদার কর্মজীবন শুরু করেন, তন্মধ্যে উল্লেখযোগ্য হল ফস্টার গ্র্যান্ট রোদ চশমা এবং টিডব্লিউএ। তার শুরুর দিকের টেলিভিশন নাটকসমূহ হল রুম টু টুয়েন্টি টু, ন্যানি অ্যান্ড দ্য প্রফেসর, এবং লাভ, আমেরিকান স্টাইল।
দি অ্যাক্টরস স্টুডিও ওয়েস্টে তার অভিনয় দক্ষতা ঝালাই করার পর তিনি কয়েকটি চলচ্চিত্রে গুরুত্বপূর্ণ চরিত্রে কাজ করেন, তন্মধ্যে রয়েছে জর্জ কিউকারের ট্রাভেলস উইথ মাই আন্ট (১৯৭২), জর্জ লুকাসের আমেরিকান গ্রাফিটি (১৯৭৩) চলচ্চিত্রে রন হাওয়ার্ডের চরিত্রের প্রেমিকা, এবং ফ্রান্সিস ফোর্ড কোপলার দ্য কনভারসেশন (১৯৭৪)। আমেরিকান গ্রাফিটি ছবিতে অভিনয় করে তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারে মনোনীত হন। তিনি লুকাসের পরবর্তী কাজ স্টার ওয়ার্স-এর জন্য অডিশন দেন, কিন্তু প্রিন্সেস লেইয়া চরিত্রের জন্য তার স্থলে ক্যারি ফিশার নির্বাচিত হয়েছিলেন।
বাংলাদেশ জমিয়তে তালাবায়ে আরাবিয়া
বাংলাদেশ জমিয়তে তালাবায়ে আরাবিয়া ভারতীয় উপমহাদেশের উল্লেখযোগ্য ঐতিহাসিক বিপ্লবী ছাত্র সংগঠন। সংগঠনটি সেই সময়ে বঙ্গ-আসাম জমিয়তে তালাবায়ে আরাবিয়া প্রতিষ্ঠা হয়েছিলো, যাকে সংক্ষেপে জমিয়তে তালাবায়ে আরাবিয়া বলা হতো। সংগঠনটি ১৯২৯ সালে প্রতিষ্ঠা লাভ করার পর থেকে মাদ্রাসা শিক্ষার্থীদের আন্দোলন ও সাধারণ শিক্ষার্থীদের আন্দোলনে বিশেষ ভূমিকা রেখেছে। সংগঠনটির বর্তমান সভাপতি মুহাম্মদ জহিরুল ইসলাম। এছাড়াও মাদ্রাসা শিক্ষার্থীদের নানাবিধ আন্দোলনে তারা সোচ্চার ভূমিকা পালন করে থাকে।
ইতিহাস
মাদ্রাসার উচ্চশিক্ষার জন্য কেন্দ্রীয় অধিভুক্তি ক্ষমতা সম্পন্ন ইসলামি আরবি বিশ্ববিদ্যালয় প্রতিষ্ঠার আন্দোলনকে সুসংগঠিত করার জন্য ১৯২৯ সালে কলকাতার মুসলিম হলে সম্মেলনের মাধ্যমে সংগঠনটি প্রতিষ্ঠা লাভ লাভ করে। ফুরফুরার পীর সাহেব আবু বকর সিদ্দিকির পৃষ্ঠপোষকতায় সংগঠনটি দ্রুত অগ্রসর হয়। সেই সময়ে সংগঠনটির নেতৃত্ব গ্রহণ করেন মুসলিম সাংবাদিক মাওলানা আকরাম খাঁ ও মাওলানা মনিরুজ্জামান ইসলামাবাদী। এছাড়াও মাওলানা নূর মুহম্মদ আজমী, মাওলানা ওবায়দুল হক বিশেষ দায়িত্ব পালন করেছিলেন।
আড়িয়া ইউনিয়ন
আড়িয়া ইউনিয়ন নামে বাংলাদেশে মোট ২টি ইউনিয়ন রয়েছে। যথা:
বাংলাদেশ জমিয়তে তালাবায়ে আরাবিয়া
ইতিহাস
সংগঠনটি বাংলাদেশের ইসলামি বিশ্ববিদ্যালয় প্রতিষ্ঠায় বিশেষ ভূমিকা পালন করেছে এবং ইসলামী বিশ্ববিদ্যালয় কুষ্টিয়া ও ইসলামি আরবি বিশ্ববিদ্যালয় প্রতিষ্ঠায় প্রত্যক্ষ অবদান রেখেছে।
লক্ষ্য-উদ্দেশ্য
১৯২৯ সালে এই সংগঠনটি কলকাতা আলিয়া মাদ্রাসা (বর্তমানে আলিয়া বিশ্ববিদ্যালয়) কেন্দ্রিক প্রতিষ্ঠা হয়েছিলো। সংগঠনটির উদ্দেশ্য ছিলো মাদ্রাসা শিক্ষাকে আধুনিকরণ করা, যুগোপযোগী শিক্ষার সাথে সমন্বয় সাধন করা, মাদ্রাসা শিক্ষার্থীদের দাবী আদায় করা প্রভৃতি।
রোড আইল্যান্ড
রোড আইল্যান্ড (ইংরেজিতে Rhode Island, পূর্ণ নাম রোড আইল্যান্ড ও প্রভিডেন্স লোকালয় Rhode Island and Providence Plantations) মার্কিন যুক্তরাষ্ট্রের ক্ষুদ্রতম অঙ্গরাজ্য। প্রভিডেন্স (Providence) এর রাজধানী ও বৃহত্তম শহর। প্রথম যে তেরোটি অঙ্গরাজ্যের সমন্বয়ে যুক্তরাষ্ট্র গঠিত হয়, রোড আয়ল্যান্ড তার অন্যতম।
বোয়ালখালী (দ্ব্যর্থতা নিরসন)
বোয়ালখালী নামে বাংলাদেশের চট্টগ্রাম জেলায় একটি উপজেলা থাকলেও একই নামে খাগড়াছড়ি জেলায় একটি ইউনিয়ন রয়েছে।
বোয়ালখালী দ্বারা বুঝানো যেতে পারে:
কুলিয়া ইউনিয়ন, মোল্লাহাট
কুলিয়া ইউনিয়ন বাংলাদেশের খুলনা বিভাগের বাগেরহাট জেলার মোল্লাহাট উপজেলার একটি প্রশাসনিক এলাকা।
অবস্থান ও সীমানা
মোল্লাহাট উপজেলা থেকে ৪নং কুলিয়া ইউনিয়ন পরিষদের দুরত্ব ১৫ কিলোমিটার। উত্তরে উদয়পুর ইউনিয়ন, দক্ষিণেঃ গাওলা ইউনিয়ন, পূর্বে কোদালিয়া ইউনিয়ন, পশ্চিমে গাংনী ইউনিয়ন।
আয়তন ও জনসংখ্যা
আয়তনঃ ৪৩০৯ একর। মোট জনসংখ্যাঃ ১৭১০১ জন। মোট পুরুষ সংখ্যা- ৮৮৩৪ জন। মোট মহিলা সংখ্যা- ৮২৬৭ জন।
শিক্ষা
শিক্ষার হার :  ৪৫%
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ বাবলু মোল্লা
ক্রিস্টেন উইগ
ক্রিস্টেন ক্যারল উইগ (Kristen Carroll Wiig; জন্ম: ২২ আগস্ট ১৯৭৩) হলেন একজন মার্কিন অভিনেত্রী, কৌতুকাভিনেত্রী, লেখিকা ও প্রযোজক। তিনি এনবিসি চ্যানেলের স্কেচ হাস্যরসাত্মক ধারাবাহিক স্যাটারডে নাইট লাইভ (২০০৫-১২)-এ এবং ব্রাইডসমেইডস (২০১১), দ্য মার্শিয়ান (২০১৪) ও ঘোস্টবাস্টারস (২০১৬) চলচ্চিত্রে অভিনয় করে পরিচিতি অর্জন করেন।
উইগ আটটি এমি পুরস্কারের মনোনয়ন এবং ডেসপিকেবল মি টু চলচ্চিত্রে তার কাজের জন্য একটি অ্যানি পুরস্কারের মনোনয়ন লাভ করেন। ব্রাইডসমেইডস (২০১১) ছবিতে অভিনয়ের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন এবং শ্রেষ্ঠ মৌলিক চিত্রনাট্যের জন্য একাডেমি পুরস্কার ও বাফটা পুরস্কারের মনোনয়ন লাভ করেন।
বিশ্বের মানচিত্র
right|300px|thumb|উইংকেল ট্রিপেল অভিক্ষেপের মানচিত্র। এতে ত্রুটি তুলনামূলক অনেক কম রয়েছে। এমনকি, এটিকে [[ন্যাশনাল জিওগ্রাফিক সোসাইটি উদ্ধৃতি মানচিত্র হিসেবে গ্রহণ করেছে।]] 300px|thumb|এখন পর্যন্ত সমগ্র পৃথিবীর সবচেয়ে বিস্তারিত, সত্যিকারের রঙের মানচিত্র। বিশ্বের মানচিত্র হচ্ছে পৃথিবীর পৃষ্ঠের বেশিরভাগ বা সমস্ত অংশের একটি মানচিত্র। বিশ্বের মানচিত্রগুলোকে পৃথিবীর স্কেলের কারণে অভিক্ষেপণ সমস্যার মোকাবেলা করতে হয়। প্রয়োজন অনুসারে দুটি মাত্রায় রেন্ডার করা মানচিত্র পৃথিবীর ত্রিমাত্রিক পৃষ্ঠের প্রদর্শনকে বিকৃত করে। যদিও এটি যেকোনো মানচিত্রের ক্ষেত্রে সত্য, কিন্তু এই বিকৃতিগুলো বিশ্বের মানচিত্রে খুব বেশি হয়ে থাকে। বিশ্বের মানচিত্র উপস্থাপন করার জন্য অনেক কৌশল তৈরি করা হয়েছে যা বিভিন্ন প্রযুক্তিগত এবং নান্দনিক লক্ষ্যগুলোকে সম্বোধন করে।
একটি বিশ্ব মানচিত্র বর্ণনাচিত্র তৈরি করার জন্য পৃথিবী, এর মহাসাগর এবং এর মহাদেশগুলোর বৈশ্বিক জ্ঞান প্রয়োজন। প্রাগৈতিহাসিক সময়কাল থেকে মধ্যযুগ পর্যন্ত সঠিক বিশ্বের মানচিত্র তৈরি করা অসম্ভব ছিল। কারণ যে কোনো সংস্কৃতির কাছে পৃথিবীর অর্ধেকেরও কম উপকূলরেখা এবং এর মহাদেশীয় অভ্যন্তরীণ অংশের একটি ছোট অংশ পরিচিত ছিল। ইউরোপীয় রেনেসাঁ সময় শুরু হওয়ার সময়ে গবেষণার সাথে সাথে পৃথিবীর পৃষ্ঠের জ্ঞান দ্রুত সঞ্চিত হয়। যার ফলে পৃথিবীর বেশিরভাগ উপকূলরেখার মানচিত্র ১৭৫০ এর দশকের মধ্যে তৈরি করা হয়েছিল। আর বিংশ শতাব্দীর মধ্যে মহাদেশীয় অভ্যন্তরীণ মানচিত্র তৈরি করা সম্ভব হয়েছিল।
বিশ্বের মানচিত্র সাধারণত রাজনৈতিক বৈশিষ্ট্য বা ভৌত বৈশিষ্ট্যের উপর ফোকাস করে। রাজনৈতিক মানচিত্র আঞ্চলিক সীমানা এবং মানব বসতির চিত্রায়নে জোর দেয়। ভৌত মানচিত্র দেখায় ভৌগোলিক বৈশিষ্ট্য; যেমন- পর্বত, মাটির ধরন বা ভূমির ব্যবহার। ভূতাত্ত্বিক মানচিত্র পৃষ্ঠকে দেখানোর পাশাপাশি অন্তর্নিহিত শিলাগুলোর বৈশিষ্ট্য, ভৌগোলিক ত্রুটি ও ভূপৃষ্ঠের কাঠামো প্রদর্শন করে। চোরোপ্লেথ মানচিত্র অঞ্চলগুলোর মধ্যে জনসংখ্যা ও অর্থনৈতিক পরিসংখ্যান হিসেবে পার্থক্যের জন্য হালকা রঙ এবং গাঢ় রঙ ব্যবহার করে।
মানচিত্র অভিক্ষেপসমূহ
বিশ্বের মানচিত্রগুলো বেশ কয়েকটি মানচিত্রের অনুমানের উপর ভিত্তি করে বা সমতলে গোলক প্রতিনিধিত্ব করার পদ্ধতির উপর ভিত্তি করে তৈরি করা হয়। সমস্ত অনুমান ভৌগোলিক বৈশিষ্ট্য, দূরত্ব এবং দিকনির্দেশকে কোনো না কোনোভাবে বিকৃত করে। বিকশিত বিভিন্ন মানচিত্রের অনুমানগুলি বিশ্ব মানচিত্র তৈরিতে অন্তর্নিহিত নির্ভুলতা এবং অনিবার্য বিকৃতির ভারসাম্য বজায় রাখার বিভিন্ন উপায় সরবরাহ করে।
সম্ভবত সবচেয়ে পরিচিত অভিক্ষেপ হল মার্কেটর অভিক্ষেপ, যা মূলত একটি নটিক্যাল চার্ট হিসেবে চিত্রিত করা হয়েছে।
ঐতিহাসিক মানচিত্র
ঐতিহাসিক বিশ্ব মানচিত্র দ্বারা লৌহ যুগ থেকে আবিষ্কারের যুগ এবং আধুনিক ভূগোলের আবির্ভাবের প্রথম আধুনিক যুগে বিশ্বের চিত্রগুলোকে বুঝায়। পুরানো মানচিত্রগুলো অতীতে পরিচিত স্থানগুলোর পাশাপাশি মানচিত্রের দার্শনিক এবং সাংস্কৃতিক ভিত্তি সম্পর্কে তথ্য প্রদান করে, যা অনেকটাই আধুনিক কার্টোগ্রাফি থেকে অনেক আলাদা ছিল। মানচিত্র হল একটি মাধ্যম যার মাধ্যমে বিজ্ঞানীরা তাদের ধারণা বিতরণ এবং ভবিষ্যৎ প্রজন্মের কাছে প্রেরণ করেছেন।
সুখানপুকুর ইউনিয়ন
সুখানপুকুর ইউনিয়ন বাংলাদেশের বগুড়া জেলার গাবতলী উপজেলার একটি ইউনিয়ন। এটি গাবতলী উপজেলার ১২নং ইউনিয়ন।
ইতিহাস
গাবতলী উপজেলার নেপালতলী ও সোনারায় ইউনিয়ন ভেঙ্গে ৩৫টি গ্রাম নিয়ে নতুন এ ইউনিয়ন গঠন করা হয়েছে। ২০১৯ সালের ২১ নভেম্বর এ সংক্রান্ত গেজেট প্রকাশ করা হয়।
বিট্রিশ শাসল আমলে সুখান পুকুর বন্দর হিসাবে প্রতিষ্টা পায় সুখান পুকুরে স্টেশনটি প্রায় ৩০ একর জমির উপর প্রতিষ্ঠা হওয়ায় রেলের মাধ্যমে পন্য আনা নেওয়ার ফলে এটি বন্দরে পরিনত হয়।এ ইউনিয়নের পচ্চিমে সোনারায় ইউনিয়ন দক্ষিনে নারুয়ামাল ও নেপালতলী ইউনিয়ন, পূর্বে সারিয়াকান্দী উপজেলার নারচী ইউনিয়ন ও উত্তরে সোনাতলার জোরগাছা ও দিগদাউর ইউনিয়ন রয়েছে।
সুখান পুকুর ইউনিয়নে একটি হাট ও বেশকিছু ছোট বাজার রয়েছে
হাট১.সুখান পুকুর
বাজার ১.তেলিহাটা ২. লাঠিগন্জ ৩.সরাতলী ৪.ডওর
প্রশাসনিক কাঠামো
সুখানপুকুর ইউনিয়ন ১৬টি মৌজা ও ৩৫টি গ্রাম নিয়ে গঠিত। গ্রামসমূহ হলো:
শিক্ষা ব্যবস্থা
সুখান পুকুর ইউনিয়নে ১ টি কলেজ ও বিশ্ববিদ্যালয় রয়েছে সৈয়দ আহম্মদ বিশ্ববিদ্যালয় ও কলেজ উচ্চ বিদ্যালয় রয়েছে ৩ টি ১. মোস্তাফিজার রহমান মেমোরিয়াল উচ্চ বিদ্যালয় ২.শহীদ জিয়াউর রহমান বালিকা উচ্চ বিদ্যালয় ৩.দৌলতজামান উচ্চ বিদ্যালয় প্রাথমিক বিদ্যালয় রয়েছে ১৪ টি= ১. তেলিহাটা পাচানী পাড়া সরকারী প্রাথমিক বিদ্যালয়। ২. তেলিহাটা মধ্য পাড়া সরকারি প্রাথমিক বিদ্যালয়। ৩.তেলিহাটা সরকারী প্রাথমিক বিদ্যালয়। ৪.চামুর পাড়া সরকারী প্রাথমিক বিদ্যালয়। ৫.মাসুন্দি সরকারী প্রাথমিক বিদ্যালয়। ৬.ত্রিমোহিনী সরকারী প্রাথমিক বিদ্যালয়। ৭.কাজলা পাড়া সরকারী প্রাথমিক বিদ্যালয়। ৮.নিজ কাকরা সরকারী প্রাথমিক বিদ্যালয়। ৯.সরাতলী সরকারী প্রাথমিক বিদ্যালয়। ১০.চকরাধীকা সরকারী প্রাথমিক বিদ্যালয়। ১১.ডওর সরকারী প্রাথমিক বিদ্যালয়।
জেমস করডেন
জেমস কিম্বার্লি করডেন, ওবিই (James Kimberley Corden; জন্ম: ২২ আগস্ট ১৯৭৮) হলেন একজন ইংরেজ অভিনেতা, লেখক, প্রযোজক, কৌতুকাভিনেতা, টেলিভিশন উপস্থাপক এবং গায়ক। তিনি সিবিএস চ্যানেলের আলাপচারিতা অনুষ্ঠান দ্য লেট লেট শো উইথ জেমস করডেন উপস্থাপনা করেন। ২০১০ সাল থেকে তিনি স্কাই ওয়ান চ্যানেলের আ লিগ অব দেয়ার ওন অনুষ্ঠান সঞ্চালনা করছেন। ২০১৬ সালে তিনি ৭০তম টনি পুরস্কার আয়োজন সঞ্চালনা করেন এবং ২০১৭ ও ২০১৮ সালে গ্র্যামি পুরস্কার আয়োজন সঞ্চালনা করেন।
২০১১ সালে তিনি হাস্যরসাত্মক নাটক ওয়ান ম্যান, টু গাভনরস-এ অভিনয় করেন, যা রয়্যাল ন্যাশনাল থিয়েটারে মঞ্চস্থ হয় এবং পরে ওয়েস্ট এন্ড ও ব্রডওয়ে থিয়েটারে মঞ্চস্থ হয়। ব্রডওয়েতে তার এই কাজের জন্য তিনি মঞ্চনাটকে শ্রেষ্ঠ অভিনেতা বিভাগে টনি পুরস্কার অর্জন করেন। ২০১৫ সালে তিনি বর্ষসেরা ব্রিটিশ শিল্পী হিসেবে বাফটা ব্রিটানিয়া অ্যাওয়ার্ডস লাভ করেন।
প্রারম্ভিক জীবন
করডেন ১৯৭৮ সালের ২২ আগস্ট বৃহত্তর লন্ডনের হিলিংডনে জন্মগ্রহণ করেন। তার পিতা ম্যালকম করডেন ছিলেন রয়্যাল এয়ার ফোর্স সঙ্গীতদলের সঙ্গীতজ্ঞ এবং মাতা মার্গারেট ছিলেন একজন সমাজকর্মী। তার বড় বোন আন্ড্রেয়া হেনরি এবং ছোট বোন রুথ করডেন। করডেন বাকিংহামশায়ারের হ্যাজলমেয়ারে বেড়ে ওঠেন এবং পার্ক মিডল স্কুল ও হলমার গ্রিন আপার স্কুলে পড়াশোনা করেন। তিনি সালভেশন আর্মি চার্চের রীতি অনুসারে বেড়ে ওঠলে এখন তিনি নিজেকে খ্রিস্টান বলে দাবী করেন না।
গোলাপগঞ্জ পৌরসভা
গোলাপগঞ্জ পৌরসভা বাংলাদেশের সিলেট বিভাগের সিলেট জেলার অধীনে  গোলাপগঞ্জ উপজেলার অন্তর্গত একটি পৌরসভা।
প্রশাসনিক তথ্য
বর্তমান মেয়র হিসাবে নিয়োজিত আছেন আমিনুল ইসলাম রাবেল।
০১ নং ওয়ার্ড কাউন্সিলর -মোঃ জহির উদ্দিন
০২ নং ওয়ার্ড কাউন্সিলর - জামেল আহমদ চৌধুরী
০৩ নং ওয়ার্ড কাউন্সিলর - জবান আলী
০৪ নং ওয়ার্ড কাউন্সিলর - এম ফজলুল আলম
০৫ নং ওয়ার্ড কাউন্সিলর -রুহিন আহমদ খাঁন
০৬ নং ওয়ার্ড কাউন্সিলর - জাহেদ আহমদ
০৮ নং ওয়ার্ড কাউন্সিলর - ফারুক আলী
০৯ নং ওয়ার্ড কাউন্সিলর -নজরুল ইসলাম
সংরক্ষিত মহিলা ০১- শেফা বেগম
সংরক্ষিত মহিলা ০২- মেহেরুন বেগম
সংরক্ষিত মহিলা ০৩- মনোয়ারা ফেরদৌস
জনপরিসখ্যান
পৌরসভার আয়তন ১৫.২৯ বর্গকিলোমিটার। মোট জনসংখ্যা ৩৩,৯৫১ জন। এর মধ্যে পুরুষ ১৬,৬২৪ জন ও মহিলা ১৭,৩২৭ জন।
গ্রাম
৯টি ওয়ার্ড নিয়ে গঠিত পৌরসভার গ্রাম সংখ্যা ২০টি। গ্রামগুলো হলো-
গোলাপগঞ্জ পৌর সদরে অবস্থিত সরকারী, বে-সরকারী বিভিন্ন দপ্তর, ব্যাংক-বীমা, গোলাপগঞ্জ উপজেলা পরিষদ কমপ্লেক্স, থানা কমপ্লেক্স ও কৈলাশটিলা গ্যাসফিল্ড ইত্যাদি।
ইতিহাস
গোলাপগঞ্জ পৌরসভা প্রতিষ্ঠাকালে তৃতীয় শ্রেণীর পৌরসভা (২০০১) ছিল। এটি ২০০৯ সালের ১১ নভেম্বর তৃতীয় শ্রেণী থেকে দ্বিতীয় শ্রেণীর পৌরসভা এবং ২০১২ সালের ১২ ফেব্রুয়ারি প্রথম শ্রেণীর পৌরসভা হিসেবে স্বীকৃতি লাভ করে। প্রথম শ্রেণীর পৌরসভা হিসেবে গোলাপগঞ্জ পৌরসভাই হচ্ছে সিলেট জেলার মধ্যে সর্বপ্রথম পৌরসভা। যা রাষ্ট্রপতির আদেশক্রমে ৪৬.০৬৪.০২৮.২৭.১৪.৩৩৬/২০১১/৩৮২ নং স্মারকে স্থানীয় সরকার মন্ত্রণালয়ের সিনিয়র সহকারী সচিব খলিলুর রহমান স্বাক্ষরিত এক প্রজ্ঞাপনে প্রথম শ্রেণীর পৌরসভায় উন্নীত করা হয়।
☞পৌরসভা গঠনে যাদের অবদান।
জনাব নুরুল ইসলাম নাহিদ এম পি (সিলেট ৬ আসন)
জনাব এডভোকেট ইকবাল আহমদ চৌধুরী
জনাব জাকারিয়া আহমদ পাপলু (১ম নির্বাচিত চেয়ারম্যান)
জনাব মুবিন আহমদ জায়গীরদার
বশির উদ্দিন ফারুকী
মুফতি বশির উদ্দিন ফারুকী (মুফতি বশিরউদ্দিন আহমেদ নামেও পরিচিত) (১৯৩৪ - ১২ ফেব্রুয়ারি ২০১৯) একজন ভারতীয় মুসলিম পণ্ডিত এবং আইনবিদ ছিলেন যিনি ১৯৬০ থেকে ২০১২ পর্যন্ত জম্মু ও কাশ্মীরের প্রধান মুফতি হিসাবে দায়িত্ব পালন করেন।
জীবনী
ফারুকী ১৯৩৪ সালে জন্মগ্রহণ করেন এবং শ্রীনগরে প্রাথমিক শিক্ষা অর্জন করেন। তিনি আলিগড় মুসলিম বিশ্ববিদ্যালয় থেকে আরবিতে এলএলবি এবং স্নাতকোত্তর ডিগ্রি অর্জন করেছেন। ১৯৬০ সালে তিনি জম্মু ও কাশ্মীরের প্রধান মুফতি হিসেবে তার পিতা কায়ামুদ্দীনের স্থলাভিষিক্ত হন।
২০০৭ সালে মুফতি ব্রিটিশ সরকারের সমালোচনা করেছিলেন সালমান রুশদিকে স্যার উপাধি দিয়ে সম্বোধন করায়। মুফতি বলেছিলেন যে রুশদী একজন মুরতাদ ছিলেন এবং এই উপাধি ইসলামের বিরুদ্ধে বিস্তৃত ষড়যন্ত্রের অংশ ছিল। ২০১৩ সালে কাশ্মীরে অল গার্লস রক ব্যান্ডের বিরুদ্ধে ফতোয়া জারি করার পরে তিনি তীব্র প্রতিক্রিয়ার মুখোমুখি হন। মুফতি মেয়েদের সঙ্গীত থেকে দূরে থাকতে বলেছিলেন এবং এটিকে অনির্বাচনীয় বলে মনে করেছিলেন।
২০১২ সালের ৮ জুলাই ফারুকি তার ছেলে নাসির উল ইসলামকে এই পদের জন্য মনোনীত করেন, যিনি জম্মু ও কাশ্মীরের গ্র্যান্ড মুফতি হিসেবে তার স্থলাভিষিক্ত হন।
২০১৯ সালের ১২ ফেব্রুয়ারি তিনি মারা যান। তার মৃত্যুতে সত্য পাল মালিক, ওমর আবদুল্লাহ এবং মেহবুবা মুফতি শোক জানিয়েছিলেন।
পাত্রা
পাত্রা হল গ্রিসের তৃতীয় বৃহত্তম শহর এবং অ্যাথেন্স থেকে ২১৫ কিমি (১৩৪ মাইল) পশ্চিমে উত্তর পেলোপনিসে অবস্থিত পশ্চিম গ্রিসের আঞ্চলিক রাজধানী। শহরটি পাত্রা উপসাগরকে সম্মুখে পানাখাইকো পর্বতের পাদদেশে নির্মিত হয়েছে।
২০১১ সালের আদমশুমারি অনুসারে, পাত্রা শহরের জনসংখ্যা হল ১,৬৭,৪৪৬ জন এবং পৌর এককে ১,৭০,৮৯৬ জন বাসিন্দা রয়েছে; পৌরসভায় মোট ২,১৩,৯৮৪ জন বাসিন্দা রয়েছে। কার্যকরী শহুরে এলাকার জনসংখ্যা ২০১১ সালে ২,১৭,৫৫৫ জন ছিল। মূল বসতিটির চার সহস্রাব্দের ইতিহাস রয়েছে। এটি রোমান যুগে পূর্ব ভূমধ্যসাগরের একটি বিশ্বজনীন কেন্দ্রে পরিণত হয়েছিল, যখন খ্রিস্টান ঐতিহ্য অনুসারে, এটি প্রেরিত আন্দ্রিয়ের শহীদরূপে প্রাণ ত্যাগের স্থানও ছিল।
গ্রিসের 'গেট টু দ্য ওয়েস্ট' হিসাবে খেতাব প্রাপ্ত, পাত্রা হল একটি বাণিজ্যিক কেন্দ্র, যখন এর ব্যস্ত বন্দরটি ইতালি ও বাকি পশ্চিম ইউরোপের সাথে বাণিজ্য ও যোগাযোগের জন্য একটি প্রধান সংযোগ বিন্দু। শহরটিতে তিনটি সরকারি বিশ্ববিদ্যালয় রয়েছে, যেখানে একটি বৃহৎ শিক্ষার্থী জনসংখ্যা রয়েছে এবং পাত্রাকে প্রযুক্তিগত শিক্ষার ক্ষেত্রে শ্রেষ্ঠত্বের একটি গুরুত্বপূর্ণ বৈজ্ঞানিক কেন্দ্র হিসেবে উপস্থাপন করে। রিও-আন্টিরিও সেতুটি পাত্রার পূর্বতম শহরতলি রিওকে আন্টিরিও নগরের সঙ্গে সংযুক্ত করে, পেলোপনিস উপদ্বীপকে গ্রিসের মূল ভূখণ্ডের সাথে সংযুক্ত করে।
প্রতি বছর, ফেব্রুয়ারি মাসে, শহরটি ইউরোপের অন্যতম বৃহত্তম কার্নিভালের আয়োজন করে। পাত্রা কার্নিভালের উল্লেখযোগ্য বৈশিষ্ট্যগুলির মধ্যে এর বিশাল ব্যঙ্গাত্মক ফ্লোট ও বল এবং প্যারেড রয়েছে, যা ভূমধ্যসাগরীয় জলবায়ুতে কয়েক হাজার দর্শক উপভোগ করেন। পাত্রা প্রধানত পারফর্মিং আর্ট ও আধুনিক শহুরে সাহিত্যে সক্রিয় একটি দেশীয় সাংস্কৃতিক দৃশ্যকে সমর্থন করার জন্যও বিখ্যাত। এটি ২০০৬ সালে ইউরোপীয় সংস্কৃতির রাজধানী ছিল।
বগুড়া উডবার্ন জেলা সরকারি গ্রন্থাগার
বগুড়া উডবার্ন জেলা সরকারি গ্রন্থাগার বা উডবার্ন লাইব্রেরি বাংলাদেশের বগুড়া জেলায় অবস্থিত একটা গণগ্রন্থাগার। গ্রন্থাগারটি ১৮৫৪ সালে মি. রিয়েল নামের একজন ইংরেজ কর্মকর্তার সহায়তায় করতোয়ার তীরে স্টেশন ক্লাব এলাকায় কাঠের ভবনে যাত্রা শুরু করে। ১৬৬ বছরের পুরনো এ লাইব্রেরিতে পনেরো শতকের রাজকবি শ্রীমদ্ জ্ঞানেন্দ্র কুমার ভট্টাচার্যের সংস্কৃত ভাষায় লেখা তিনটি পুঁথির দুর্লভ পাণ্ডুলিপি সহ অনেক দুর্লভ সংগ্রহ রয়েছে। গ্রন্থাগারের অধিকাংশ বই ৫০ থেকে ১৫০ বছরের পুরনো।
ইতিহাস
এ গ্রন্থাগারটি ১৮৫৪ সালে প্রথম স্থাপিত হয়। বগুড়ার তৎকালীন নবাব আব্দুস সোবহান চৌধুরী এ গ্রন্থাগারের জন্য ভবন নির্মাণ করে দেন। ১৯০৮ সালে বগুড়ার তৎকালীন কালেক্টর ও বাংলার গভর্নর জে এন গুপ্ত স্যার জন উডবার্নের নামে এর নামকরণ করেন। ১৯৩০ সালে এটি অগ্নিকাণ্ডে ক্ষতিগ্রস্ত হয়। তখন নবাব সৈয়দ আবদুস সোবহান চৌধুরীর সহায়তায় এটি অ্যাডওয়ার্ড পার্কে স্থানান্তর করা হয়েছিল।
১৯৭১ সালে বাংলাদেশের স্বাধীনতা যুদ্ধে গ্রন্থাগারটি ক্ষতিগ্রস্ত হয়।
নানা কারণে এক যুগেরও বেশি সময় ধরে তালাবদ্ধ থাকার পর ২০১৪ সালের ১৫ মার্চ সংস্কৃতি মন্ত্রণালয়ের গণগ্রন্থাগারগুলোর অধিদপ্তরের সিদ্ধান্ত অনুযায়ী একে জেলা সরকারি গণগ্রন্থাগারের সাথে একীভূত করে উডবার্ন সরকারি গণগ্রন্থাগার নামে নামকরণ করা হয়।
সংগ্রহ
একীভূত হওয়ার সময় উডবার্ন সরকারি গ্রন্থাগারে ২৮ হাজার ৪৮২ টি বই থাকলে আট হাজার বই সরকারি গণগ্রন্থাগার বুঝে পেয়েছে। এখানে পনেরো শতকের রাজকবি শ্রীমদ্ জ্ঞানেন্দ্র কুমার ভট্টাচার্যের সংস্কৃত ভাষায় লেখা তিনটি পুঁথির দুর্লভ পাণ্ডুলিপি রয়েছে। প্রাচীন তুলট কাগজে দোয়াতকালি ও বাঁশের কলমে লেখা প্রতিটি পাণ্ডুলিপি প্রায় এক হাজার পৃষ্ঠার। পুঁথি তিনটির নাম পদ্মপুরাণ, গোবিন্দ কথামৃত ও হিরণ্যকশিপু। সংস্কৃত ও ইংরেজি ভাষার বই সহ পুরনো গল্প, উপন্যাস, প্রবন্ধ, জার্নাল, রেফারেন্স বই সহ আট হাজারের মতো বই রয়েছে এখানে।
পারভেজ মুশাররফ
পারভেজ মুশাররফ (Parvez Muśharraf; (১১ আগস্ট ১৯৪৩ – ৫ ফেব্রুয়ারি ২০২৩) পাকিস্তানের সাবেক রাষ্ট্রপতি, এবং সাবেক সেনাপ্রধান। ১৯৯৯ সালের ১২ই অক্টোবর তারিখে সামরিক অভ্যুত্থানের মাধ্যমে নওয়াজ শরীফকে ক্ষমতাচ্যুত করে মোশাররফ রাষ্ট্রক্ষমতা দখল করে নেন। পরে ২০০১ সালের ২০শে জুন তারিখে তিনি রাষ্ট্রপতির পদ গ্রহণ করেন।
পারভেজের জন্ম হয়েছিলো দিল্লীতে ১৯৪৩ সালে, তিনি করাচী এবং তুরস্কের ইস্তানবুলে বড় হন। লাহোরের ফরমান ক্রিশ্চিয়ান কলেজে মুশাররফ গণিত নিয়ে ভর্তি হলেও পরিবারের অমতে পাকিস্তান মিলিটারি একাডেমিতে যোগ দেন ১৯৬১ সালে। ১৯৬৪ সালে তিনি একাডেমী থেকে ২য় লেফটেন্যান্ট হিসেবে বের হয়েছিলেন। এই ২য় লেফটেন্যান্ট পদবীতেই তিনি ১৯৬৫ সালের পাক-ভারত যুদ্ধে অংশগ্রহণ করেন। আশির দশকে ব্রিগেডিয়ার পদবীতে তিনি একটি গোলন্দাজ ব্রিগেডের অধিনায়কত্ব করেন। নব্বইয়ের দশকে মেজর-জেনারেল মুশাররফ একটি পদাতিক ডিভিশনের অধিনায়কত্ব এবং পাকিস্তান সেনাবাহিনীর কমান্ডো বাহিনী 'স্পেশাল সার্ভিসেস গ্রুপ'-এর প্রধান অধিনায়ক হন। তিনি পরে সেনাবাহিনী সদর দপ্তরে ডেপুটি মিলিটারি সেক্রেটারি এবং ডাইরেক্টর জেনারেল অব মিলিটারি অপারেশন্স ডাইরেক্টরেট ছিলেন।
১৯৯৮ সালের অক্টোবর মাসে পারভেজ মুশাররফের পদবী লেফটেন্যান্ট-জেনারেল থেকে পূর্ণ জেনারেল পদবীতে উন্নীত করেন তৎকালীন প্রধানমন্ত্রী নওয়াজ শরীফ। পূর্ণ জেনারেল হিসেবে পারভেজ সেনাবাহিনী প্রধান এবং চেয়ারম্যান অব দ্যা জয়েন্ট চীফস অব স্টাফ কমিটির দায়িত্ব পেয়েছিলেন। ১৯৯৯ সালে ভারতে হামলার মূল পরিকল্পনা পারভেজই করেছিলেন যেটা পরে কার্গিল যুদ্ধতে রূপ নেয়। প্রধানমন্ত্রী শরীফের সঙ্গে বিভিন্ন বিষয়ে পারভেজের তর্কাতর্কি থাকায় শরীফ পারভেজকে সামরিক বাহিনী থেকে বরখাস্ত করার সিদ্ধান্ত নিয়েছিলেন। জেনারেল পারভেজ এর জবাব হিসেবে নওয়াজ শরীফকে এক সামরিক অভ্যুত্থানের মাধ্যমে প্রধানমন্ত্রীর পদ থেকে সরিয়ে দেন ১৯৯৯ সালে; শরীফ গৃহবন্দী হন এবং তাকে রাওয়ালপিন্ডির সেন্ট্রাল জেলে আটকিয়ে রাখা হয়।
পারভেজ দেশের শাসনক্ষমতা পরিপূর্ণভাবে নিজের হাতে তুলে নেন এবং ২০০১ সালে চেয়ারম্যান অব দ্যা জয়েন্ট চীফস অব স্টাফ কমিটির পদ ছেড়ে দেন যদিও তিনি আর্মি চীফের দায়িত্বে থেকে যান। ২০০১ সালের ২০শে জুন পারভেজ নিজেকে দেশের প্রকৃত রাষ্ট্রপতি ঘোষণা করেন এবং ২০০২ সালের ১ই মে তারিখে একটি রেফারেন্ডামের মাধ্যমে তিনি পাঁচ বছরের জন্য রাষ্ট্রপতি থাকবেন বলে ঘোষণা করেন।
শাস্তি
দেশদ্রোহের অভিযোগে পাকিস্তানের লাহোর উচ্চবিচারালয়-এর বিচারক শহীদ করিমের বেঞ্চ হতে পারভেজের মৃত্যুদণ্ড ঘোষিত হয়।  যদিও খুব শীঘ্রই মৃত্যুদণ্ডের রায় বাতিল করে দেওয়া হয়।
মৃত্যু
২০২৩ সালের ৫ ফেব্রুয়ারি সংযুক্ত আরব আমিরাতের দুবাইয়ে আমেরিকান হসপিটালে চিকিৎসাধীন অবস্থায় তার মুত্যু হয়।
ক্রুশারোপণ
ক্রুশারোপন বা ক্রুশবিদ্ধকরণ (Crucifixion; Crucifixus) শাস্তি বা মৃত্যদণ্ডের একটি পদ্ধতি যেখানে ভুক্তভোগী বা অপরাধীকে একটি দীর্ঘ কাঠের মরীচি দিয়ে বেঁধে বা পেরেকবিদ্ধ অবস্থায় ঝুলিয়ে রাখা হয়, সম্ভবত বেশকয়েক দিন ধরে অবসন্নতা এবং শ্বাসকষ্টের মাধ্যমে শেষ পর্যন্ত মৃত্যু অবধি। বিংশ শতাব্দীর হিসাবে বিশ্বের বিভিন্ন জায়গায় শাস্তির পদ্ধতি হিসাবে এটি ব্যবহৃত হয়েছে।
যীশুর ক্রুশারোপন খ্রীষ্টধর্মের কেন্দ্রবিন্দু এবং ক্রুশ অনেক খ্রীষ্টীয় গির্জার প্রধান ধর্মীয় প্রতীক।
বিসলেরি
বিসলেরি ইন্টারন্যাশনাল হল বোতলজাত পানির একটি ভারতীয় মার্কিা, যা ১৯৬৯ সালে জয়ন্তীলাল চৌহান এবং ফেলিস বিসলেরি দ্বারা গঠিত হয়েছিল। বিসলেরি ভারতে তার প্রধান ব্যবসা পরিচালনা করে, ১৩৫টি অপারেশনাল প্ল্যান্ট এবং ৩,০০০ পরিবেশক এবং ৫,০০০ পরিবেশক ট্রাকের একটি নেটওয়ার্ক। কোম্পানিটি ভারত এবং প্রতিবেশী দেশ জুড়ে ব্যবসা পরিচালনা করে। কোম্পানিটি বোতলজাত পানি বিক্রি করে।
ইতিহাস
বিসলেরি মূলত ফেলিস বিসলেরি দ্বারা তৈরি একটি ইতালীয় সংস্থা, যিনি প্রথম ভারতে বোতলজাত পানি বিক্রির ধারণা নিয়ে এসেছিলেন। বিসলেরি তখন ১৯৬৫ সালে আসামের শিলচরে কাচের বোতলে দুই প্রকারের পানি দিয়ে চালু করা হয়েছিল - একটি বুদবুদসহ ও অন্যটি বুদবুদ ছাড়া।
নরেশ মিত্র
কর্মজীবন
নরেশ মিত্র ১৮৮৮ খ্রিস্টাব্দের ১৮ মে ব্রিটিশ ভারতের ত্রিপুরার আগরতলায় জন্মগ্রহণ করেন। কলকাতা বিশ্ববিদ্যালয় থেকে আইন বিষয়ে পড়াশোনা করার পর ১৯২২ খ্রিস্টাব্দে মিনার্ভা থিয়েটারে তিনি তার অভিনয় জীবন শুরু করেন। ১৯৩৩ সালে মিত্র কলকাতার স্টার থিয়েটারে যোগ দেন এবং খলনায়কের ভূমিকায় বেশিরভাগ নাটকে অভিনয় করেন। তিনি তাজমহল কোম্পানি, ইস্ট ইন্ডিয়া ফিল্ম ও কালী ফিল্মের বেশ কয়েকটি ছবিতে কাজ এবং অভিনয় করেছেন। তিনি ১৯২৮ সালে ইস্টার্ন ফিল্ম সিন্ডিকেট প্রযোজিত নির্বাক বাংলা চলচ্চিত্র দেবদাস পরিচালনা করেছিলেন। শরৎচন্দ্র চট্টোপাধ্যায়ের দেবদাস উপন্যাস অবলম্বনে এটিই প্রথম চলচ্চিত্র অভিযোজন। তিনি উত্তম কুমার অভিনীত কয়েকটি চলচ্চিত্র যেমন বউ ঠাকুরাণীর হাট, অন্নপূর্ণার মন্দির পরিচালনা করেছিলেন। তিনি বাংলা লোক যাত্রার সঙ্গেও যুক্ত ছিলেন।
আঁধারে আলো (১৯২২-এর চলচ্চিত্র)
আঁধারে আলো (এটি দ্য ইনফ্লুয়েন্স অফ লাভ নামেও পরিচিত) ১৯২২ খ্রিস্টাব্দে মুক্তিপ্রাপ্ত নির্বাক বাংলা চলচ্চিত্র। এটি কলকাতা তাজমহল ফিল্মস প্রযোজিত প্রথম বাংলা চলচ্চিত্র। শরৎচন্দ্র চট্টোপাধ্যায় রচিত ছোটগল্প আঁধারে আলো অবলম্বনে এবং শিশিরকুমার ভাদুড়ী ও নরেশ মিত্রের পরিচালনায় এই চলচ্চিত্রটি নির্মিত হয়। এর চিত্রগ্রাহক ছিলেন ননি গোপাল সান্যাল। চলচ্চিত্রে যুগ্ম পরিচালক শিশিরকুমার ভাদুড়ী ও নরেশ মিত্র সহ যোগেশ চৌধুরী এবং দুর্গা রানী অভিনয় করেছেন। চলচ্চিত্রটি  সুরকারদের শিল্পমহিমা ও অভিনয়ের জন্য সমালোচকদের দ্বারা প্রশংসা পেয়েছিল এবং বক্স-অফিসে বিশাল হিট বলে দাবি করা হয়েছিল।
চলচ্চিত্রটি একটি ত্রিকোণ প্রেমের গল্পকে কেন্দ্র করে নির্মিত, যেখানে সত্যেন্দ্র নামক এক ব্যক্তি পারিবারিক বাধ্যবাধকতার কারণে রাধারানী নামে এগারো বছরের যুবতী কন্যাকে বিয়ে করেন এবং পরবর্তীতে রাধারানীকে ফেলে রেখে অন্য মহিলার সঙ্গে ঘনিষ্ঠতা করে। এই ধরনের গল্প নিয়ে নির্মিত বাংলা চলচ্চিত্র হিসেবে এই ছায়াছবির খ্যাতি ছিল।
কৃষ্ণগঞ্জ বিধানসভা কেন্দ্র
কৃষ্ণগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। হাঁসখালি বিধানসভা কেন্দ্র ২০১১ সাল পর্যন্ত বিদ্যমান ছিল।
ডিপ ফরেস্ট
ডিপ ফরেস্ট এরিক মকেট ও মাইকেল সানচেজ নামে দুজন ফরাসি সঙ্গীতজ্ঞের একটি সঙ্গীত দল। এরা জাতিগত ও ইলেকট্রনিক এর সংমিশ্রণে সঙ্গীত রচনা করেন। এরা ১৯৯৪ সনে “বেস্ট ওয়ার্ল্ড মিউজিক অ্যালবাম গ্রুপের গ্র্যামি অ্যাওয়ার্ড মনোনয়ন পায় এবং ১৯৯৬ “বহেমে” অ্যালবামটি গ্র্যামি অ্যাওয়ার্ড জিতে নেয়। এদের অ্যালবাম বিক্রয় লব্ধ কিছু অর্থ দান করা হয়। এদের “সুইট লালাবাই” ম্যাট হার্ডিং এর ভাইরাল ওয়েব ভিডিওতে বাজানোর মাধ্যমে বেশ জনপ্রিয়তা পায়। বর্তমানে বাংলাদেশে ও ভারতে ফ্যাশন শো গুলোতে এদের সৃষ্ট সঙ্গীত গুলোকে নেপথ্য সঙ্গীত হিসাবে ব্যাপকভাবে ব্যবহৃত হয়।
কৃষ্ণগঞ্জ বিধানসভা কেন্দ্র
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৮৮ নং কৃষ্ণগঞ্জ (এসসি) বিধানসভা কেন্দ্রটি কৃষ্ণগঞ্জ সমষ্টি উন্নয়ন ব্লক এবং বাদকুল্লা-১, বাদকুল্লা-২, বেতনা গোবিন্দপুর, দক্ষিণপাড়া-১, দক্ষিণপাড়া-২, গাজনা, ময়ূরহাট-১ এবং ময়ূরহাট-২ গ্রাম পঞ্চায়েত গুলি হাঁসখালি সমষ্টি উন্নয়ন ব্লক এর অন্তর্গত।
ডিপ ফরেস্ট
অ্যালবাম
কৃষ্ণগঞ্জ বিধানসভা কেন্দ্র
এলাকা
কৃষ্ণগঞ্জ বিধানসভা (এসসি) কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত।
২০১৫ উপনির্বাচন
২১শে অক্টোবর ২০১৪ সালে কৃষ্ণগঞ্জ আসনটিতে তৃণমূল কংগ্রেসের বিধায়ক সুশীল বিশ্বাসের মৃত্যুর কারণে এই নির্বাচন অনুষ্ঠিত হয়।
২০১১ নির্বাচন
২০১১ সালের নির্বাচনে, তৃণমূল কংগ্রেসের সুশীল বিশ্বাস তার নিকটতম প্রতিদ্বন্দ্বী সিপিআই (এম) -এর বরুণ বিশ্বাসকে পরাজিত করেন।
১৯৭৭-২০০৬
২০০৬ সালের বিধানসভা নির্বাচনে, সিপিআই (এম) -এর বিনয় কৃষ্ণ বিশ্বাস ৮৮ কৃষ্ণগঞ্জ (এসসি) কেন্দ্র থেকে জয়ী হন তার নিকটবর্তী প্রতিদ্বন্দ্বী তৃণমূল কংগ্রেসের সুশীল বিশ্বাসকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১, ১৯৯৬ এবং ১৯৯১ সালে সিপিআই (এম) -এর সুশীল বিশ্বাস তৃণমূল কংগ্রেস/কংগ্রেসের বিধান চন্দ্র পোদ্দারকে পরাজিত করেন। সিপিআই (এম) -এর নয়ন চন্দ্র সরকার ১৯৮৭ সালে কংগ্রেসের মৃণাল কান্তি বিশ্বাসকে পরাজিত করেন। সিপিআই (এম) এর জ্ঞানেন্দ্রনাথ বিশ্বাস ১৯৮২ সালে কংগ্রেসের আনন্দ মোহন বিশ্বাসকে পরাজিত করেন এবং ১৯৭৭ সালে জনতা পার্টির অমুল্য কুমার বিশ্বাসকে পরাজিত করেন। এই কেন্দ্রটি এর আগে বিদ্যমান ছিল না।
মুহাম্মদ ইকবালের কর্ম
থাম্ব| আল্লামা মুহাম্মদ ইকবাল স্যার মুহম্মদ ইকবাল যিনি আল্লামা ইকবাল (১৮৭৭-১৯৩৮) নামেও পরিচিত, তিনি ২০ শতকের প্রথম দিকের একজন মুসলিম দার্শনিক, কবি এবং রাজনীতিবিদ ছিলেন। তিনি ভারতীয় উপমহাদেশে ইসলামের উপর তার উর্দু দার্শনিক কবিতা এবং ইসলামী সম্প্রদায়ের সাংস্কৃতিক ও বৌদ্ধিক পুনর্গঠনের প্রয়োজনীয়তার জন্য বিশেষভাবে পরিচিত। ব্রিটিশ ভারতে পাকিস্তান আন্দোলনকে অনুপ্রাণিত করার জন্য তাকে "পাকিস্তানের আধ্যাত্মিক পিতা" হিসাবেও বিবেচনা করা হয়। ১৮৯৯ সাল থেকে ইকবাল বিশিষ্ট হয়ে ওঠেন, যখন তিনি লাহোরের আনজুমান-ই-হিমায়াত-ই-ইসলাম-এর বার্ষিক সভায় নালায়ে ইয়াতেম পাঠ করেন। তিনি ১৯০৫ সাল পর্যন্ত যে কবিতাগুলি লিখেছিলেন, তাতে দেশপ্রেমকে আত্মস্থ করে যার মধ্যে রয়েছে তারানা-ই-হিন্দ (জনপ্রিয় সারে জাঁহা সে আচ্ছা নামে পরিচিত)। বাং-ই-দারা (১৯২৪) হল ইকবালের জীবনের তিনটি পৃথক পর্বে লেখা উর্দু কবিতার একটি সংকলন।
প্রথম পর্ব
ইকবাল ১৯০৫ সালে ইউরোপ সফরের আগে যে উর্দু কবিতাটি লিখেছিলেন তা সমালোচকদের দ্বারা তার কবিতার প্রথম পর্ব হিসাবে বিবেচিত হয় যা পারস্যের রহস্যবাদ এবং দেশপ্রেমের মিশ্রণকে প্রতিফলিত করে।
কর্ম
ডান|থাম্ব| "[[ইবনে আরাবী|ইবনে আরাবি"র স্থান ও সময়ের ধারণা  সম্পর্কে তথ্য জানতে মেহের আলী শাহকে মুহাম্মদ ইকবালের উর্দুতে লেখা একটি চিঠির মুদ্রিত অনুলিপি।]]
কবিতার আগে
সালে তার ইউরোপ সফরের আগে যে উর্দু কবিতাটি লিখেছিলেন, সমালোচকরা তাকে তার কবিতার প্রথম পর্ব হিসাবে বিবেচনা করেন যা পারস্য রহস্যবাদ এবং দেশপ্রেমের মিশ্রণকে প্রতিফলিত করে।
সালের সম্ভাব্য তারিখ সহ ইকবালের প্রথম প্রকাশিত কাজটি ছিল একটি পরিচায়ক অর্থনীতির পাঠ্যপুস্তক যা তিনি তার প্রথম সঠিক কাজের ফলাফল হিসাবে লিখেছিলেন- ইউনিভার্সিটি ওরিয়েন্টাল কলেজ, লাহোর-এ উর্দুতে ব্যাচেলর অফ ওরিয়েন্টাল লার্নিং (B.O.L.) এর ছাত্রদের ইতিহাস ও রাজনৈতিক অর্থনীতির শিক্ষা দেওয়া এবং ইংরেজি ও আরবি ভাষার অনুবাদ করা হয়:
কবিতা
ইকবালের উর্দু কবিতা সংকলনটি চারটি বইয়ে পাওয়া যায়।
সাজিদ খান (ক্রিকেটার)
সাজিদ খান (জন্ম ৩ সেপ্টেম্বর ১৯৯৩) একজন পাকিস্তানি ক্রিকেটার যিনি খাইবার পাখতুনখোয়ার হয়ে খেলেন। ২০২১ সালের এপ্রিলে, পাকিস্তান ক্রিকেট দলের হয়ে আন্তর্জাতিক ক্রিকেটে তার অভিষেক ঘটে।
ক্রিকেটীয় জীবন
২২ অক্টোবর,২০১৬ সালে অনুষ্ঠিত ২০১৬-১৭ কায়েদ আজম ট্রফিতে পেশাওয়ারের হয়ে প্রথম শ্রেণী ক্রিকেটে আত্মপ্রকাশ ঘটে। ২০ জানুয়ারি ২০১৭ সালে অনুষ্ঠিত ২০১৬-১৭ রিজিওনাল ওয়ানডে কাপে লিস্ট এ ক্রিকেটে আত্মপ্রকাশ করে।
সালমান আল-ফারসি
সালমান আল ফারিসী (سلمان الفارسي) নবী মুহম্মদের একজন বিখ্যাত সাহাবী। মুহাম্মাদ তাকে সালমান আল খায়র নাম প্রদান করেন। ইসলাম ধর্ম গ্রহণ করার পূর্বে তার নাম ছিল মাবিহ ইবনে বুজখ্‌শান। তিনি বর্তমান ইরানের ইস্পাহান নামক স্থানে জায়্য নগরীতে জন্মগ্রহণ করেন। তবে তার জন্মস্থান কোথায় তা নিয়ে মতভেদ আছে। তার পিতা ছিলেন একজন জরাথ্রুস্টবাদী। ইসলাম গ্রহণের পূর্বে সালমান খ্রিষ্টান ধর্ম গ্রহণ করেন। খন্দকের যুদ্ধকালীন সময়ে তার পরামর্শে মুসলমান গণ পরিখা খনন করেন। ধর্মীয় জ্ঞানে তার ছিল অগাধ পাণ্ডিত্য। তিনি এ ব্যাপারে গভীর রাত পর্যন্ত মুহাম্মাদের সাথে আলোচনায় মগ্ন থাকতেন। তার নিকট হতে ৬০ টি এর মতো হাদিস বর্ণিত হয়েছে। তার সন্তানদের মধ্যে এক পুত্র এবং তিনজন কন্যা সন্তানের কথা জানা যায়।
জন্ম স্থান
সালমান ফারস প্রদেশের কাজিরান শহরে অথবা পারস্যর এসফাহন প্রদেশে জন্মগ্রহণ করেন।
বরেন গঙ্গোপাধ্যায়
বরেন গঙ্গোপাধ্যায় (৩ জানুয়ারি ১৯৩০ — ১২ ডিসেম্বর, ২০০১) একজন বাঙালি সাহিত্যিক। তিনি একজন খ্যাতনামা ছোটগল্পকার ও ঔপন্যাসিক।
আগারগাঁও কলোনিতে নয়নতারা ফুল কেন নেই
"আগারগাঁও কলোনিতে নয়নতারা ফুল কেন নেই" বাঙালি লেখক শহীদুল জহির রচিত ছোট গল্প। ১৯৯১ সালে রচিত গল্পটি ১৯৯৯ সালে ডুমুরখেকো মানুষ ও অন্যান্য গল্প শিরোনামে জহিরের দ্বিতীয় গল্প সংকলন প্রকাশিত হয়।
গল্পের প্রেক্ষাপট উনিশ শতকের ঔপনিবেশিক জীবনের অবরুদ্ধতার প্রতীক হিসেবে আগারগাঁও নামক সরকারি কলোনিতে বসবাসরত মানুষের বৃত্তান্ত উপস্থাপিত হয়েছে। আগারগাঁও মূলত বিভিন্ন সরকারি কর্মকর্তা ও কর্মচারীদের আবাসনের জন্য সৃষ্ট কলোনি, যেখানে সামাজিক মর্যাদা ও আধিপত্যের মানদণ্ডে বসবাসরত কেরানিদের অবস্থান তলদেশে। এধরনের একজন মধ্যবয়সী কেরানি আবদুস সাত্তার গল্পের কেন্দ্রীয় চরিত্র। এক ভূমিকম্পের ঘটনায় তার মৃত্যুর পরে কলোনির সব নয়নতারাগাছ শোকে মুহ্যমান হয়ে প্রতিবাদে আত্মহত্যা করে। এই ইতিবৃত্ত রূপায়ণে ব্যবহৃত হয়েছে জাদুবাস্তবতার বিবিধ প্রকৌশল। সাত্তার ও জিয়া সরকারের সৌন্দর্যতত্ত্বের অন্তঃসারশূন্যতা উঠে এসেছে এই গল্পে।
এই গল্প অবল্মনে টেলিভিশন নাটক নির্মিত হয়েছে।
কাহিনীসংক্ষেপ
থাম্ব|ডান|বাংলাদেশে দেখা যায় এমন "Vinca" প্রজাতির [[নয়নতারা (উদ্ভিদ)|নয়নতারা উদ্ভিদ "আগারগাঁও কলোনিতে নয়নতারা ফুল কেন নেই" গল্পের বিশেষ চরিত্র।]]
গল্পের কেন্দ্রীয় চরিত্র আগারগাঁও কলোনিবাসী আবদুস সাত্তারের। তিনি একজন শীর্ণ ও মধ্যবয়সী লোক এবং পেশায় সরকারি কেরানি। সংসারের গণ্ডিতে আবদুস সাত্তারের উপস্থিতি ছিল নীরব ও নিষ্ক্রিয়। বর্ষাস্নাত এক অপরাহ্ণে বাড়ি ফিরতে গিয়ে আকস্মিকভাবে অসতর্কতাবশত পা পিছলে পড়ে যাবার ঘটনায় তার প্রমাণ পাওয়া যায়। পড়ে যাবার পর তিনি স্ত্রীকে 'পইড়া গেলাম কেদোর মইধ্যে' বলার আগ পর্যন্ত কেউ বিষয়টি আমলে নেয় নি। দৈনন্দিন জীবনে ব্যস্ত স্ত্রী, ছেলে-মেয়ের পরিবারে সময় অতিবাহিত করার তাড়নায় আবদুস সাত্তারের অবলম্বন হয়ে ওঠে কলোনির ছোট বারান্দা। একসময় কেরানি চাকরিতে সে ক্লান্তি বোধ করতে থাকে। অন্যদিকে তার স্ত্রী শিরিন বানুর বৃক্ষপ্রীতির গুণে কলোনিবাসির সাথে তাদের পারস্পরিক দূরত্ব কমতে থাকে। এসব কিছুই আবদুস সাত্তারের নিস্পৃহ চেতনালোকে আলোড়িত করেতে পারে না। এরপর কলোনিবাসীদের যৌথ উদ্যোগ ও আন্তরিক প্রচেষ্টায় কলোনিটি প্রকৃতির বর্ণাঢ্যতায় শোভিত হলে আবির্ভাব ঘটে হলুদ রঙের প্রজাপতিকুলের। লালচে বেগুনি রঙের নয়নতারা ফুলে আচ্ছাদিত এই কলোনির প্রতি প্রজাপতিদের মোহমুগ্ধ আকর্ষণের ঘটনা দ্রুত ছড়িয়ে পড়ে। সংবাদপত্রে সচিত্র প্রতিবেদন প্রকাশের পর উৎসুক মানুষ চিত্তবিনোদনের উদ্দেশ্যে আবদুস সাত্তারদের সম্মুখবর্তী রাস্তায় উপস্থিত হয়। বৈচিত্র্যসন্ধানী মানুষের নিকট কিছুদিনের ব্যবধানেই এ ঘটনা একঘেয়েমিপূর্ণ বিবেচিত হওয়ায় তারা প্রজাপতিদের লক্ষ্য করে ঢিল ছুড়তে থাকে। অন্যদিকে সমবেত মানুষের ভিড় উদ্দেশ্য করে ভ্রাম্যমাণ খাদ্য বিক্রেতাদের ভিড় জমে। ফলে অকস্মাৎ সৃষ্ট এ নৈরাজ্যকর পরিস্থিতি এড়াতে নগরে শান্তি-শৃঙ্খলার দায়িত্বে নিয়োজিত কর্তৃপক্ষের উদ্যোগে অস্থায়ী পুলিশি প্রহরার ব্যবস্থা করা হয়। পাশাপাশি বন্যপ্রাণী সংরক্ষণ আইনের অধীনে প্রজাপতিদের সুরক্ষা নিশ্চিত করার তাগিদে সংবিধিবদ্ধ সতর্কবাণী জারি করা হয়।
কলোনিতে প্রজাপতিদের আবির্ভাবের পর এক বছর অতিক্রান্ত হয়। প্রজাপতির উপস্থিতিতে বিমুগ্ধ দর্শকদের ঢিল নিক্ষেপের ঘটনায় বিরক্ত হয়ে আবদুস সাত্তার একবার ব্যালকনি পরিত্যাগের সিদ্ধান্ত নেয়। যদিও নতুন সামরিক সরকারের উদ্যোগে মিরপুর চিড়িয়াখানার আধুনিকায়নের পর চিত্তবিনোদনের তাগিদে নগরবাসীর কলোনির পরিবর্তে সেখানে বেড়াতে যাওয়ায়, তার এ ভাবনার পরিবর্তন ঘটে। এ পর্যায়ে তার প্রতি স্ত্রীর পরকীয়া প্রণয়গত অভিযোগ ওঠে। এভাবে আবদুস সাত্তারের গতানুগতিক জীবনের পুনরাবৃত্তি ঘটতে থাকে। শেষে আকস্মিক এক ভূমিকম্পের সময় বারান্দার রেলিঙে দড়িবাঁধা নয়নতারা ফুলের দুটি টবকে রক্ষার প্রচেষ্টায় পড়ে মারা যান আবদুস সাত্তার। ভূমিকম্পের ঘটনায় আগারগাঁও কলোনির একমাত্র নিহত ব্যক্তি আবদুস সাত্তারের পাশাপাশি সকল নয়নতারা গাছের উন্মূলিত হওয়ার ঘটনা ঘটে। এরপর কলোনিবাসী পুনরায় নয়নতারার চারা নতুনভাবে রোপণের প্রচেষ্টা চালানো সত্ত্বেও সেগুলোর অকালমৃত্যু ঘটতে থাকে। এতে তারা বিস্মিত হয় এবং তাদের উদ্যোগে কৃষি কলেজের জনৈক অধ্যাপক গাছগুলো বাঁচিয়ে রাখার জন্য এক মাসের কঠোর পরিশ্রম শুরু করে। তিনিও এতে ব্যর্থ হন। কৃষিবিদের অনুসন্ধানে প্রতীয়মান হয় যে, আবদুস সাত্তারের মস্তিষ্কের গলিত মগজ কলোনির যে স্থানে পতিত হয়েছিল, শুধু সে স্থানেই নতুন চারটি নয়নতারা গাছ জন্মেছে। এমনকি সেগুলোর কোনটিকে অন্যত্র সরানোর প্রচেষ্টা চালাতেই সেটি মুমূর্ষু হয়ে পড়ছে এবং পূর্বের স্থানে ফিরিয়ে আনলে পুনরায় সেটি প্রাণবন্ত রূপ নিচ্ছে। কৃষিবিদের মতে, গাছগুলো আত্মহত্যা করেছে। তার বক্তব্য হল, 'আত্মহত্যার এই ইচ্ছে প্রথমে এক গাছ থেকে অন্য গাছে ছড়ায় গাছগুলোর নৈকট্যের কারণে এবং প্রজাপতি সম্ভবত এই প্রক্রিয়ায় মেসেঞ্জারের কাজ করেছে; পরে, আমার সন্দেহ হয়, মাটিরও কোন এক ধরনের ভূমিকা থাকতে পারে। আমি পলিথিনের ব্যাগের ভেতর একটি চারাকে এভাবে বাঁচাতে পেরেছিলাম। তবে, এভাবে এক্সপেরিমেন্ট করা যায়, বাগান করা যায় না।' পরবর্তীতে নতুন রাস্তা নির্মাণ ও জঞ্জাল নির্মূলের অংশ হিসেবে গণপূর্ত বিভাগের অবশিষ্ট গাছগুলো কাটায় আগারগাঁও কলোনি নয়নতারা গাছশূন্য হয়ে পড়ে।
সমালোচনা
কথাসাহিত্যিক হামীম কামরুল হকের মতে এই গল্পে জহির প্রকৃতি ও প্রেমের দারুণ উপমায় বাংলাদেশের একটি কঠিন সময়ের পরিস্থিতি তুলে ধরেছেন। অন্যদিকে ২০১৬ সালে জনকণ্ঠের এক আলোচনায় তাশরিক-ই-হাবিব এই গল্পের একাধিক ঘটনায় জাদুবাস্তবতার প্রভাব রয়েছে বলে মন্তব্য করেন। গল্পে নয়নতারা ফুলের প্রতি প্রজাপতিদের আকৃষ্ট হবার বিষয় উল্লেখ করে বলেন, "অন্য কোন ফুল এবং ভিন্ন রঙের প্রজাপতির পরিবর্তে শুধু হলুদ প্রজাপতির একমাত্র নয়নতারা ফুলের প্রতি সম্মোহিত হওয়ার প্রসঙ্গটি গল্পভাষ্য নির্মাণের জন্য জরুরী হলেও তেমন বাস্তবসম্মত নয়"। এছাড়াও তিনি নয়নতারা গাছগুলোর স্বেচ্ছামৃত্যু পরোক্ষ অর্থে কলোনিতে অবরুদ্ধ সংবেদনশীল মানুষের অন্যের দ্বারা প্রতিপালিত হয়ে কোনমতে বেঁচে থাকার সুযোগকে উপেক্ষাপূর্বক স্বৈরাচারের বিরুদ্ধে কঠোর প্রতিবাদী অবস্থান গ্রহণেরই প্রতীক হিসেবে বিবেচনা করেন। লেখক কামরুজ্জামান জাহাঙ্গীর, একে সামাজিক দায়বদ্ধতার দলিল হিসেবে মন্তব্য করেছেন।
অনুবাদ
থাম্ব|180px|ডান|[[হোয়াই দেয়ার আর নো নয়নতারা ফ্লাওয়ার্স ইন আগারগাঁও কলোনি: স্টোরিস বইয়ের প্রচ্ছদ]]
গল্পটি হার্পারকলিন্স (ভারত) থেকে ২০২২ সালের সেপ্টেম্বরে প্রকাশিত হোয়াই দেয়ার আর নো নয়নতারা ফ্লাওয়ার্স ইন আগারগাঁও কলোনি: স্টোরিস (Why There Are No Noyontara Flowers In Agargaon Colony : Stories) শিরোনামে গল্পগ্রন্থ বইতে ইংরেজি ভাষায় অনুদিত হয়েছে। যেটি বাংলা ভাষা থেকে অনুবাদ করেছেন ভারতীয় অনুবাদক ভি. রামস্বামী। এতে ১০টি ছোট গল্প সংকলিত হয়েছে। প্রকাশের পর বইটি বিভিন্নভাবে সমালোচিত হয়েছে। সিদ্ধার্থ দেব এটিকে হন্টিং এবং অ্যাপোক্যালিপ্টিক… ভবিষ্যতের সাহিত্য বলে আখ্যা দিয়েছেন। দ্য ওয়্যার-এর রাখছান্দা জলিল এটিকে সংক্ষিপ্ত, নির্ভুল, কম্প্যাক্ট … বর্তমানকে অস্থির করে এবং ভবিষ্যতের উপর অন্ধকার ছায়া ফেলে বলে মন্তব্য করেছেন। অন্যদিকে ভারতীয় কবি ও লেখক জেরি পিন্টো একে অবিস্মরণীয় মন্তব্য করেছেন। এছাড়াও মিন্ট সংবাদপত্রের লেখক সোমক ঘোষাল বলেছেন: (এটি) একটি বিরল উপহার … জহির পরাবাস্তববাদী বিভ্রান্তির ঢেউয়ের সাথে কঠোর আঘাতকারী সামাজিক বাস্তবতাকে সংশ্লেষ করে এমন একটি শৈলী তৈরি করে যা পাঠককে টেনেরহুকগুলিতে রাখে।
অভিযোজন
এই গল্প অবলম্বনে জাহিন জামাল ২০১২ সালে একটি টেলিভিশন নাটক নির্মাণ করেছেন, যেটি চ্যানেল নাইনে প্রচারিত হয়েছিল। নাটকের বিভিন্ন চরিত্রে অভিনয়ে ছিলেন জয়ন্ত চট্টোপাধ্যায়, ওয়াহিদা মল্লিক জলি, আজাদ আবুল কালাম, নাজনীন হাসান চুমকি প্রমূখ।
কোই... মিল গয়া
কোই... মিল গায়া (कोई... मिल गया) এটি কেএমজি নামেও পরিচিত, একটি ২০০৩ সালের ভারতীয় হিন্দি -ভাষা বিজ্ঞান কল্পকাহিনী চলচ্চিত্র, যা রাকেশ রোশন দ্বারা পরিচালিত ও প্রযোজিত। এতে রেখা সহ ঋত্বিক রোশন এবং প্রীতি জিনতা অভিনয় করেছেন। গল্প লেখার পাশাপাশি, রাকেশ রোশন, শচীন ভৌমিক, হানি ইরানি এবং রবিন ভাটের সাথে চিত্রনাট্যও লিখেছেন । ''কোই... মিল গয়া'' রোহিত (হৃতিক রোশন) কে কেন্দ্র করে, কবিকাশগতভাবে অক্ষম ব্যক্তি যিনি তার প্রয়াত পিতা সঞ্জয়ের (রাকেশ রোশন) কম্পিউটারের সাথে একটি বহিরাগত প্রাণীর সাথে যোগাযোগ করেন । ছবিটি রোহিতের বন্ধু নিশার (জিনতা) সাথে তার সম্পর্ক অনুসরণ করে, যে তার প্রেমে পড়ে।
বাণিজ্যিকভাবে এবং সমালোচনামূলকভাবে সফল রোমান্টিক ফিল্ম কাহো না... পেয়ার হ্যায় (২০০০) মুক্তি পাওয়ার পর, রোশান তার ছেলে হৃতিকের সাথে একটি ভিন্ন ধরনের ছবিতে আবার কাজ করতে চেয়েছিলেন। জুন ২০০১ সালে, ২য় আইফা অ্যাওয়ার্ডের সময় , তিনি দ্বিতীয় চলচ্চিত্র ঘোষণা করেন যখন তিনি কাহো না... পেয়ার হ্যায় -এর জন্য শ্রেষ্ঠ পরিচালকের পুরস্কার পান । নভেম্বর ২০০১ থেকে মার্চ ২০০৩ পর্যন্ত রবি কে. চন্দ্রন এবং সমীর আর্য কানাডা, ভারত এবং নিউজিল্যান্ডে শর্মিষ্ঠা রায়ের দ্বারা নির্মিত সেটে প্রধান ফটোগ্রাফি শ্যুট করেছিলেন । রোশানের ভাই, রাজেশ রোশন, ছবির সাউন্ডট্র্যাক এবং ব্যাকগ্রাউন্ড স্কোর রচনা করেছিলেন। আমেরিকান শিল্পী মার্ক ক্লোব এবং ক্রেগ মুমা ব্যয় করেছেনএর ভিজ্যুয়াল এফেক্টের জন্য ₹ ৪০ মিলিয়ন (US$500,000)।
₹ ২৫০ মিলিয়ন (US$3.1 মিলিয়ন) থেকে ₹ ৩৫০ মিলিয়ন (US$4.4 মিলিয়ন) বাজেটে চিত্রায়িত, Koi... Mil Gaya ৮ আগস্ট ২০০৩ এ মুক্তি পায় এবং এটি ছিল Krish ফ্র্যাঞ্চাইজির প্রথম কিস্তি । "আপনি একা নট..." ট্যাগলাইন দিয়ে প্রচারিত, এটি শিশু এবং পিতামাতাদের লক্ষ্য করে। এটি ছিল বছরের দ্বিতীয়-সর্বোচ্চ আয়কারী ভারতীয় চলচ্চিত্র, বিশ্বব্যাপী ₹ ৮২৩.৩ মিলিয়ন (US$১০ মিলিয়ন) আয় করেছে। চলচ্চিত্রটির একটি ইতিবাচক সমালোচনামূলক অভ্যর্থনা ছিল, যার বেশিরভাগ প্রশংসা কাস্টের অভিনয়ের উপর পরিচালিত হয়েছিল। দুটি সিক্যুয়াল ( ক্রিশ এবং কৃষ 3) যথাক্রমে ২০০৬ এবং ২০১৩ সালে মুক্তি পায়। একটি চতুর্থ কিস্তি, ২০১৬ সালে ঘোষণা করা হয়েছিল এবং ডিসেম্বর ২০২০-এ মুক্তির জন্য নির্ধারিত ছিল, COVID-19 মহামারীর কারণে স্থগিত করা হয়েছিল ।
পটভূমি
বিজ্ঞানী সঞ্জয় মেহরা একটি কম্পিউটার তৈরি করেছেন যেখান থেকে তিনি বহির্জাগতিক জীবনকে আকৃষ্ট করার আশায় ওম শব্দের ভিন্নতা মহাকাশে পাঠান । যখন তিনি বিশ্বাস করেন যে তিনি অবশেষে একটি প্রতিক্রিয়া পেয়েছেন, বৈজ্ঞানিক সম্প্রদায় তাকে উপহাস করে। সঞ্জয় যখন হতাশাগ্রস্ত হয়ে বাড়ি যাচ্ছিলেন, তখন একটি এলিয়েন মহাকাশযান মাথার উপরে দেখা যাচ্ছে। তিনি রাস্তা থেকে গাড়ি চালান এবং গাড়িটি বিস্ফোরিত হয়, তাকে হত্যা করে। তার গর্ভবতী স্ত্রী সোনিয়া আহত হলেও বেঁচে যায়; তাদের ছেলে, রোহিত, একটি বিকাশজনিত অক্ষমতা নিয়ে জন্মগ্রহণ করে । সোনিয়া শিখেছে যে অস্ত্রোপচারই রোহিতের অক্ষমতার একমাত্র নিরাময়, কিন্তু এটি তাকে পক্ষাঘাতগ্রস্ত বা মেরে ফেলতে পারে। ছেলেকে হারাতে না চাওয়ায়, তিনি তাকে কসৌলিতে বড় করেন ।
রাজ রোহিতের সাথে নিশার ঘনিষ্ঠতাকে বিরক্ত করে, তাকে ধমক দেয় এবং একটি গুজব ছড়ায় যে রাজ ও নিশা বিয়ে করছে। গুজবটি নিশা এবং রোহিতকে বিচলিত করে, যিনি আহত হন কারণ তিনি ভেবেছিলেন নিশা তার বান্ধবী। জাদু আবিষ্কার করে যে রোহিত অক্ষম এবং রোহিতের মানসিক এবং বুদ্ধিবৃত্তিক ক্ষমতা বাড়াতে সূর্যালোক থেকে প্রাপ্ত তার ক্ষমতা ব্যবহার করে । পরের দিন সকালে, রোহিতের স্পষ্ট দৃষ্টি আছে; একজন সপ্তম মানের ছাত্র, সে পরে মৌখিক দশম মানের গণিতের সমস্যা সমাধান করে (তার গণিতের শিক্ষক এবং তার স্কুলের অধ্যক্ষকে অবাক করে)।
রোহিতের শারীরিক ক্ষমতা অতিমানবীয় পর্যায়ে বেড়ে যায়। রাজ এবং তার বন্ধুরা রোহিত এবং তার বন্ধুদের একটি বাস্কেটবল খেলার জন্য চ্যালেঞ্জ করে। রোহিত বেশ কয়েকটি ঝুড়ি গোল করে, এবং রাজ এবং তার বন্ধুরা প্রতারণা শুরু করে; যখন সূর্য বেরিয়ে আসে, জাদু রোহিত এবং তার বন্ধুদের খেলা জিততে সাহায্য করে। রোহিত নিশাকে বলে যে সে তাকে ভালবাসে এবং সে তার স্নেহ ফিরিয়ে দেয়। রাজের বন্ধুরা বাস্কেটবল খেলা নিয়ে রোহিতের বন্ধুদের মুখোমুখি হয়। যাদুকে ফেলে রোহিতের বন্ধুরা পালিয়ে যায়। কনস্টেবল চেলারাম সুখওয়ানি জাদুকে একটি ব্যাগে দেখেন এবং ব্যাকআপের জন্য ডাকেন৷ ইন্সপেক্টর খুরশীদ খানের নেতৃত্বে, তারা ব্যাগটি দখল করে; যাইহোক, রোহিত জাদুকে উদ্ধার করে। রাজ এবং তার বন্ধুদের মুখোমুখি হয়, একটি রাগান্বিত রোহিত তাদের উপর পরাভূত হয় এবং পুলিশ সদস্যরা সেখানে পৌঁছায়। যদু ব্যাগে নেই; চেলারাম অন্য পুলিশ অফিসারদের ডাকলে সে পালিয়ে যায়।
খুরশিদ, রোহিতকে সন্দেহ করে, অন্য অফিসারদের সাথে তার বাড়িতে তার মুখোমুখি হয়। পুলিশ জাদুকে আটক করে এবং রোহিতকে ছিটকে দেয়। যখন সে জ্ঞান ফিরে পায়, তখন জাদুকে মার্কিন যুক্তরাষ্ট্রে পাঠানো থেকে বাঁচাতে রোহিত যথাসময়ে পুলিশের গাড়িতে উঠে পড়ে। ফ্লাইং সসার যা সে তার বাবার কম্পিউটারের সাথে ডেকেছিল তা ফিরে আসে, এবং রোহিত জাদুকে দুঃখজনক বিদায় জানায়। যদু চলে গেলে, রোহিত তার পুরানো স্বভাবে ফিরে আসে; এটি তাকে সরকারের বিচার থেকে রক্ষা করে, যারা তাকে তার কর্মের জন্য অভিনন্দন জানায়।
রাজ এবং তার বন্ধুরা পরে রোহিতকে হয়রান করে, তাকে তাদের কাছে একটি বল লাথি মারার চ্যালেঞ্জ জানায়। জাদু তার পরাশক্তিকে স্থায়ীভাবে ফিরিয়ে দেওয়ার পর রোহিত রেগে রাজের মুখে বল মারেন। রোহিত এবং নিশা যাদুকে ধন্যবাদ জানান এবং বিয়ে করেন।
অভিনয়ে
কাস্ট নীচে তালিকাভুক্ত করা হয়েছে:
গানের তালিকা
চলচ্চিত্রের সাউন্ডট্র্যাক সর্বপ্রথম সারেগামা কর্তৃক ২০০৪ সালে মুক্তি পায়।
ইওয়ান্নিনা
ইওয়ান্নিনা গ্রিসের অভ্যন্তরে, উত্তর-পশ্চিম গ্রিসের একটি প্রশাসনিক অঞ্চল ইওয়ান্নিনা আঞ্চলিক একক ও ইপিরোসের রাজধানী ও বৃহত্তম শহর। ২০১১ সালের আদমশুমারি অনুসারে, শহরের জনসংখ্যা ৬৫,৫৭৪ জন ছিল, যেখানে পৌরসভার বাসিন্দা ১,১২,৪৮৬ জন ছিল। এটি পামভোতিস হ্রদের (Παμβώτις) পশ্চিম তীরে সমুদ্রপৃষ্ঠ থেকে প্রায় ৫০০ মিটার (১,৬৪০ ফুট) উচ্চতায় অবস্থিত। ইওয়ান্নিনা অ্যাথেন্সের ৪১০ কিমি (২৫৫ মাইল) উত্তর-পশ্চিমে, থেসালোনিকি থেকে ২৬০ কিলোমিটার (১৬২ মাইল) দক্ষিণ-পশ্চিমে ও আয়োনীয় সাগরের ইগুমেনিৎসা বন্দর থেকে ৮০ কিলোমিটার (৫০ মাইল) পূর্বে অবস্থিত।
শহরের ভিত্তি স্থাপনের জন্য ঐতিহ্যগতভাবে ৬ষ্ঠ শতাব্দীতে বাইজেন্টাইন সম্রাট জাস্টিনিয়ানকে দায়ী করা হয়েছে, কিন্তু আধুনিক প্রত্নতাত্ত্বিক গবেষণা হেলেনীয় বসতির প্রমাণ উন্মোচিত করেছে। বাইজেন্টাইন যুগের শেষের দিকে (১৩-১৫ শতকে) ইওয়ান্নিনার বিকাশ ঘটে। বাইজেন্টাইন যুগের শেষের দিকে (১৩-১৫ শতকে) আয়াননিনার বিকাশ ঘটে। এটি চতুর্থ ক্রুসেডের পরে ইপিরোসের স্বৈরাচারের অংশ হয়ে ওঠে এবং অনেক ধনী বাইজেন্টাইন পরিবার কনস্টান্টিনোপলকে বরখাস্ত করার পরে সেখানে পালিয়ে যায়, রাজনৈতিক অস্থিরতা সত্ত্বেও শহরটি প্রচুর সমৃদ্ধি ও যথেষ্ট স্বায়ত্তশাসনের অভিজ্ঞতা লাভ করে। ইওয়ান্নিনা ১৪৩০ সালে অটোমানদের কাছে আত্মসমর্পণ করে এবং এটি ১৮৬৮ সাল পর্যন্ত ইয়ানিনা পাশালিকের প্রশাসনিক কেন্দ্র ছিল। শহরটি ১৮তম ও ১৯তম শতকের মধ্যবর্তী সময়ে আধুনিক গ্রিক আলোকিতকরণের একটি প্রধান কেন্দ্র ছিল। বলকান যুদ্ধের পর ১৯১৩ সালে ইওয়ান্নিনাকে গ্রিসের কাছে হস্তান্তর করা হয়েছিল। শহরে দুটি হাসপাতাল রয়েছে, ইওয়ান্নিনার জেনারেল হাসপাতাল "ইঃ হাতজিকোস্তাস" ও ইওয়ান্নিনা বিশ্ববিদ্যালয় হাসপাতাল। এটি ইওয়ান্নিনা বিশ্ববিদ্যালয়ের আসনও বটে। শহরের প্রতীকটি বাইজেন্টাইন সম্রাট জাস্টিনিয়ানের প্রতিকৃতি নিয়ে গঠিত, যা দোদোনির নিকটবর্তী প্রাচীন থিয়েটারের একটি শৈলীযুক্ত চিত্র দ্বারা মুকুট পরানো।
ফ্রাঙ্ক ড্রেক
'''ড. ফ্রাঙ্ক ড্রেক''' (জন্ম ২৮ মে ১৯৩০) একজন মার্কিন জ্যোতির্বিজ্ঞানী ও জ্যোতিঃপদার্থবিজ্ঞানী। তিনি একটি বিখ্যাত সূত্র প্রতিপাদন করেন যা ড্রেকের সূত্র নামে খ্যাত। এছাড়াও সেটি (SETI; বহির্জাগতিক বুদ্ধিমত্তার অনুসন্ধান) প্রকল্পের পত্তনের জন্যও তিনি সুবিদিত।
শিক্ষাজীবন
ড্রেক যখন শিকাগোতে পড়াশোনা করতেন তখনই তিনি ইলেক্ট্রনিক্স এবং রসায়নের প্রতি বিশেষ আগ্রহী হয়ে পড়েন। তিনি পরবর্তীতে বলেছেন যে ৮ বছর বয়সেই তিনি প্রথম মহাবিশ্বের অন্য কোন স্থানে প্রাণের অস্তিত্বের ব্যাপারে আশাবাদী ছিলেন। কিন্তু সমসাময়িক ধর্মীয় মতবাদের প্রাধান্যের কারণে তিনি কখনই তা তার পরিবার বা অন্য কারো সাথে আলোচনা করতেন না।
রট্‌সি (ROTC) ইলেকট্রনিক্স বৃত্তি নিয়ে তিনি কর্নেল ইউনিভার্সিটিতে ভর্তি হন। সেখানেই তার জ্যোতির্বিজ্ঞান শিক্ষার সূত্রপাত ঘটে। ১৯৫১ সালে তিনি অটো স্ট্রুভে-র একটি বক্তৃতা শুনে বহির্জাগতিক প্রাণের অস্তিত্বের ব্যাপারে আরও আশাবাদী হয়ে উঠেন। কলেজ পাশের পর তিনি স্বল্প সময়ের জন্য ইউএসএস আলবেনি নামক কোম্পানিতে ইলেক্ট্রনিক্স কর্মকর্তা হিসেবে কর্মরত থাকেন। এরপর হার্ভার্ড ইউনিভার্সিটিতে বেতার জ্যোতির্বিজ্ঞান বিষয়ে স্নাতকোত্তর পর্যায়ের পড়াশোনা শুরু করেন।
কর্মজীবন
ড্রেক পশ্চিম ভার্জিনিয়ার গ্রীন ব্যাঙ্কে অবস্থিত ন্যাশনাল রেডিও অ্যাস্ট্রোনমি অবজারভেটরিতে (এনআরএও) বেতার জ্যোতির্বিজ্ঞানবিষয়ক গবেষণার মাধ্যমে তার কর্মজীবন শুরু করেন। কিন্তু সবসময়ই আর চান্তা ছিল বহির্জাগতিক প্রাণ নিয়ে। এরপর তিনি নাসার জেট প্রপালশন ল্যাবরেটরিতে যোগ দেন। এসময় তিনি কয়েকটি যুগান্তকারী পরিমাপের গোড়াপত্তন করেন যা Jovian আয়নমন্ডল এবং magnetosphere এর অস্তিত্ব প্রমাণ করে।
১৯৬০ সালে ড্রেক ওজমা প্রকল্প নামে বহার্জাগতিক বু্ধিমত্তার অনুসন্ধানের জন্য প্রথম বেতার প্রকল্প পরিচালনা করেন। এটি অবশ্যই সত্য যে সেদান হাজার তারার অসংখ্য সংকেতের মাঝেও বুদ্ধিমান প্রাণী কর্তৃক প্রেরিত কোনরকম সংকেতের প্রমাণ পাওয়া যায়নি তবে এর মাধ্যমেই বহির্জাগতিক বুদ্ধিমত্তার অনুসন্ধানের বৈজ্ঞানিক পদ্ধতির ভিত্তিপ্রস্তর স্থাপিত হয়। এটি স্বীকার করতে বাধা নেই যে ভিনগ্রহে প্রাণের ব্যাপারে কোন সুনির্দিষ্ট নিদর্শন নেই কিন্তু ফ্রাঙ্ক ড্রেক বিশ্বাস করেন যে যে ভবিষ্যতে অবশ্যই বহির্জাগতিক সভ্যতা হতে প্রেরিত অর্থবহ সংকেতের সন্ধান পৃথিবীর মানুষ লাভ করবে; হতে পারে সে সংকেত অত্যন্ত ক্ষীণ।
১৯৬১ সালে ফ্রাঙ্ক ড্রেক জে. পিটার পিয়ারম্যানের (যিনি ন্যাশনাল একাডেমি অফ সায়েন্সেস-এর মহাকাশ বিজ্ঞান বোর্ডের একজন কর্মকর্তা ছিলেন) সহযোগিতায় এনআরএও-তে সেটি বিষয়ক প্রথম কর্মশালার আয়োজন করেন। মাত্র এক ডজনের মত বিজ্ঞানীদের অংশগ্রহণে অনুষ্ঠিত এই কর্মশালায়ই ড্রেক তার বিখ্যাত ড্রেকের সূত্রের প্রস্তাবনা পেশ করেন। ড্রেকের সূত্র মূলত পরস্পর সম্পর্কিত কিছু রাশির সাথে আমাদের পরিচয় করিয়ে দেয় যার মাধ্যমে আমরা বহির্জাগতিক সভ্যতার সংখ্যা (N) নিরুপণের একটি সম্ভাব্য উপায় খুঁজে পাই। একই সাথে এটির মাধ্যমে এধরনের সভ্যতার সংখ্যা নিরুপণে আমাদের সীমাবদ্ধতাগুলোরও পরিচয় পাওয়া যায় যার প্রধান কারণ হল অপর্যাপ্ত উপাত্ত। এই বিশ্লেষণের মাধ্যমে বহির্জাগতিক সভ্যতার সংখ্যা ধরা যায় ১ থেকে ১,০০০,০০০ এর মধ্যে। এই ব্যাপ্তির সাথে সম্পর্কিত দার্শনিক ভাষ্য বা প্রশ্নের কথা সবারই জানা: এই মহাবিশ্বে আমরা কি একটি বিশেষ এবং অনন্য মহাজাগতিক সৃষ্টি নাকি এই মহাবিশ্ব প্রাণে প্রাণে ভরপুর। এসব প্রশ্নেরই উত্তর খুঁজতে খুঁজতে এগিয়ে যাচ্ছে সেটি।
১৯৭২ সালে ড্রেক কার্ল সাগানের সাথে যৌথভাবে পায়োনিয়ার প্লাক-এর নকশা করেন যা ছিল মহাশূণ্যে প্রেরিত প্রথম গাঠনিক বার্তা। এটি এমনভাবে নকশা করা হয়েছিলো যেন বহির্জগতের কোন সভ্যতা তা বুঝতে পারে। পরবর্তীথে ড্রেক ভয়েজার গোল্ডেন রেকর্ড সৃষ্টিতেও উপদেষ্টা ও পথনির্দেশকের ভূমিকা পালন করেছিলেন।
সাম্প্রতিক তৎপরতা
ড্রেক ন্যাশনাল একাডেমি অফ সায়েন্সেস-এর একজন সদস্য এবং একসময় (১৯৮৯-৯২) তিনি এর ন্যাশনাল রিসার্চ কাউন্সিলের অন্তর্গত পদার্থ ও জ্যোতির্বিজ্ঞান বোর্ডের প্রধান ছিলেন। তিনি একসময় অ্যাস্ট্রোনমিক্যাল সোসাইটি অফ দি প্যাসিফিক-এর সভাপতিও ছিলেন। ১৯৬৪ থেকে ১৯৮৪ সাল পর্যন্ত কর্নেল বিশ্ববিদ্যালয়ের অধ্যাপক ছিলেন এবং একই সাথে আরেসিবো মানমন্দিরের পরিচালক ছিলেন। বর্তমানে তিনি সেটির পর্যায়ভুক্ত ফোনিক্স প্রকল্প নিয়ে কাজ করছেন।
সম্মাননা
যুক্তরাষ্ট্রের ওহাইও অঙ্গরাজ্যের নরউডে নরউড উচ্চ বিদ্যালয়ে অবস্থিত ড্রেক প্ল্যানেটারিয়ামটি তার নামানুসারে স্থাপন করা হয়েছে।
কিশোরগঞ্জ জেলা
কিশোরগঞ্জ জেলা বাংলাদেশের মধ্যাঞ্চলের ঢাকা বিভাগের একটি প্রশাসনিক অঞ্চল এবং ঢাকা বিভাগের সর্বশেষ জেলা। উপজেলার সংখ্যানুসারে কিশোরগঞ্জ বাংলাদেশের একটি 'এ' শ্রেণীভুক্ত জেলা। কিশোরগঞ্জ জেলার ব্র‍্যান্ড নাম হলো “উজান-ভাটির মিলিত ধারা, নদী-হাওর মাছে ভরা”। কিশোরগঞ্জ ঢাকা বিভাগের দ্বিতীয় বৃহত্তম জেলা। হাওর অঞ্চলের জন্য কিশোরগঞ্জ বিখ্যাত।
অবস্থান ও আয়তন
কিশোরগঞ্জের ভৌগোলিক আয়তন প্রায় ২,৬৮৯ বর্গ কিলোমিটার। এই আয়তনে ১৩টি উপজেলা রয়েছে। এই জেলার উত্তরে নেত্রকোণা জেলা ও ময়মনসিংহ জেলা, দক্ষিণে নরসিংদী জেলা ও ব্রাহ্মণবাড়িয়া জেলা, পূর্বে সুনামগঞ্জ জেলা ও হবিগঞ্জ জেলা, পশ্চিমে ময়মনসিংহ জেলা ও গাজীপুর জেলা।
প্রশাসনিক এলাকাসমূহ
কিশোরগঞ্জ জেলায় ১৩টি উপজেলা, ৮টি পৌরসভা এবং ১০৮টি ইউনিয়ন রয়েছে।
অর্থনীতি
কিশোরগঞ্জের অর্থনীতির চালিকা শক্তি অনেকটা হাওরের উপর নির্ভরশীল। যেমন: হাওরে প্রচুর মাছ পাওয়া যায় যা দেশের মাছের চাহিদার অধিকাংশই পূরণ করে। তাছাড়া, কিশোরগঞ্জে পাট, ধান এবং অন্যান্য অনেক সবজি উৎপাদিত হয়ে থাকে যা দেশের চাহিদা মিটিয়ে বিদেশেও রপ্তানি করা হয়। এখানে প্রচুর মৎস্য এবং পোল্ট্রি খামার রয়েছে। বেশ কিছু ছোট বড় কলকারখানা রয়েছে। এছাড়া ভৈরব এর জুতা শিল্প দেশের অন্যতম বৃহৎ শিল্পখাত।
চিত্তাকর্ষক স্থান
জঙ্গলবাড়ি দুর্গ ছিল বারো ভূঁইয়াদের প্রধান ঈসা খাঁর দ্বিতীয় রাজধানী। এটি কিশোরগঞ্জ শহর থেকে ৬ কিলোমিটার দূরে করিমগঞ্জ উপজেলার কাদিরজঙ্গল ইউনিয়নের জঙ্গলবাড়ি গ্রামে অবস্থিত। দুর্গের ভিতরে ঈসা খাঁ কয়েকটি স্থাপনা গড়ে তোলেন। ১৮৯৭ সালে ভুমিকম্পে দুর্গের কিছু অংশ ক্ষতিগ্রস্ত হয়।
কিশোরগঞ্জ সদর উপজেলার পূর্ব প্রান্তে প্রায় ৬.৬১ একর জমিতে অবস্থিত বাংলাদেশ তথা উপমহাদেশের সর্ববৃহৎ ও ঐতিহ্যবাহী শোলাকিয়া ঈদগাহ ময়দান। প্রতিবছর এ ময়দানে ঈদ-উল-ফিতর ও ঈদ-উল-আযহার নামাজের জামাত অনুষ্ঠিত হয়। ইয়েমেন থেকে আগত শোলাকিয়া 'সাহেব বাড়ির' পূর্বপুরুষ সুফি সৈয়দ আহমেদ তার নিজস্ব তালুকে ১৮২৮ সালে নরসুন্দা নদীর তীরে ঈদের জামাতের আয়োজন করেন। ওই জামাতে ইমামতি করেন সুফি সৈয়দ আহমেদ নিজেই। অনেকের মতে, মোনাজাতে তিনি মুসল্লিদের প্রাচুর্যতা প্রকাশে 'সোয়া লাখ' কথাটি ব্যবহার করেন। আরেক মতে, সেদিনের জামাতে ১ লাখ ২৫ হাজার (অর্থাৎ সোয়া লাখ) লোক জমায়েত হয়। ফলে এর নাম হয় 'সোয়া লাখি'। পরবর্তীতে উচ্চারণের বিবর্তনে শোলাকিয়া নামটি চালু হয়ে যায়। আবার কেউ কেউ বলেন, মোগল আমলে এখানে অবস্থিত পরগনার রাজস্বের পরিমাণ ছিল সোয়া লাখ টাকা। উচ্চারণের বিবর্তনে সোয়া লাখ থেকে সোয়ালাখিয়া, সেখান থেকে শোলাকিয়া। পরবর্তিতে ১৯৫০ সালে স্থানীয় দেওয়ান মান্নান দাদ খাঁ এই ময়দানকে অতিরিক্ত ৪.৩৫ একর জমি দান করেন।